നേമം ഗവ.യു.പി.എസില് പ്രവേശനോത്സവം ബാലരാമപുരം:ഒരാഴ്ച നീളുന്ന പ്രവേശനോത്സവത്തിന്റെ ഭാഗമായി നേമം ഗവ.യു.പി.എസില് കഴിഞ്ഞ ദിവസം നവാഗതരെ വരവേല്ക്കാന് പ്രവേശനോത്സവം സംഘടിപ്പിച്ചു.പള്ളിച്ചല് ഗ്രാമ പഞ്ചായത്ത് പ്രസിഡന്റ് ടി.മല്ലികയും നവാഗതരായ കുട്ടികളും ചേര്ന്ന് അക്ഷരദീപം തെളിച്ചു.യോഗത്തില് എസ്.എം സി ചെയര്മാന് എം.മനു അദ്ധ്യക്ഷത വഹിച്ചു. ജില്ലാ പഞ്ചായത്തംഗം ഭഗത് റൂഫസ് കുട്ടികള്ക്ക് മാസ് കും മധുരവും വിതരണം ചെയ്തു. ഗ്രാമ പഞ്ചായത്തംഗം ഇ.ബി.വിനോദ് കുമാര്, എസ്.എം സി വൈസ് ചെയര്മാന് ഉപനിയൂര് സുരേഷ്, അംഗങ്ങളായ മാരിയപ്പന്, ഹെഡ്മാസ്റ്റര് എ.എസ് മന്സൂര്,സ്റ്റാഫ് സെക്രട്ടറി എം.മുഹമ്മദ് എന്നിവര് പ്രസംഗിച്ചു.